Ajalugu näitab, et probleem ei ole eri arusaamistes sellest, milles "rahvus" seisneb, vaid sellega seostuvas ideoloogias laiemalt. Kuigi patriotismi, rahvuslust ning natsionalismi saab ja tõepoolest tuleb teoreetiliselt ja terminoloogiliselt eristada, ei ole reaalses poliitilises maailmas mingit garantiid, et üks nähtus ei muundu teiseks. Patriotismi või rahvusluse ideoloogiline sisu sõltub tugevalt kultuuris valitsevatest väärtustest ning need on omakorda seotud  ka rahvuse seisundi ja taotlustega maailmapoliitikas.